CELEX: 
Language: hu
Date: 2018-02-28 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a 639/2014/EU felhatalmazáson alapuló rendeletnek a kender alaptámogatási rendszer keretében történő támogatására vonatkozó támogathatósági kritériumok, valamint a termeléstől függő önkéntes támogatásra vonatkozó egyes követelmények tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A 639/2014/EU felhatalmazáson alapuló bizottsági rendelet
                  1
                e módosítása két különböző területen vezet be változásokat:
            
            
               1.1.Termeléstől függő önkéntes támogatás
            
            
               Az 1307/2013/EU rendelet
                  2
                (a továbbiakban: alap-jogiaktus) a közös agrárpolitika (KAP) keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályokat állapít meg. Az Európai Parlament és a Tanács elfogadta az (EU) 2017/2393 európai parlamenti és tanácsi rendeletet(
                  3
               ), amely módosítja az 1307/2013/EU rendeletet. 
            
            
               E módosítás keretében pontosították a termeléstől függő önkéntes támogatásra vonatkozó egyes rendelkezéseket azáltal, hogy összhangba hozták őket a kék doboz mezőgazdasági megállapodás feltételeivel. A gyakorlatban ez a következők révén történt:
            
            
               (1)Annak a feltételnek a helyettesítése, hogy a termeléstől függő támogatás csak a termelés jelenlegi szintjének fenntartásának ösztönzéséhez szükséges mértékben nyújtható azon érintett ágazatok vagy régiók vonatkozásában, amelyek esetében a termeléstől függő önkéntes támogatás termelést korlátozó rendszer.
            
            
               (2)Annak egyértelmű feltüntetése, hogy a rendszer termelést korlátozó jellegének megfelelően a támogatást rögzített területeken és terméshozamokon vagy rögzített állatlétszámon alapuló formában kell megvalósítani, és az nem lépheti túl a tagállamok által az egyes intézkedések vonatkozásában meghatározandó pénzügyi felső összeghatárokat.
            
            
               E változások szükségessé teszik a felhatalmazáson alapuló jogi aktus megfelelő kiigazítását, ami e módosító jogi aktus célja.
            
            
               1.2.Kender
            
            
               Az egyik tagállam kérésére javaslat készült a 639/2014/EU felhatalmazáson alapuló rendelet 9. cikke (1) bekezdésének módosítására. 
            
            
               E módosítás célja, hogy a 2008/62/EK bizottsági irányelvvel
                  4
                összhangban genetikai anyagnak minősített kenderfajták vetőmagjai is felhasználhatók legyenek a közvetlen kifizetésekre jogosult területeken. 
            
            
               A módosítás nem vezet be eltérést a genetikai anyagnak minősülő kenderfajták tekintetében az említett rendelkezésben a közvetlen kifizetésekre vonatkozóan meghatározott további támogathatósági feltételektől. 
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               2.1.A tagállamokkal folytatott konzultáció
            
            
               A közvetlen kifizetésekkel foglalkozó szakértői csoporttal 2017. november 29-én folytattak egyeztetéseket. A tervezet általában kedvező fogadtatásra talált a tagállamok körében, amelyek vagy nem vetettek fel további érdemi észrevételt, vagy olyan észrevételeket vetettek fel, amelyekre a Bizottság ki tudott térni. 
            
            
               A szakértői csoport 2018. január 23-i ülésén a Bizottság összefoglalta a szolgálatközi konzultáció eredményeit
                  5
               , amelyekkel kapcsolatban nem érkeztek észrevételek a szakértőktől.
            
            
               2.2.Nyilvános konzultáció
            
            
               A módosító jogi aktust az alábbi okok miatt mentesíteni kell a nyilvános konzultáció alól:
            
         
         
            
               Egyrészről a szolgálatközi konzultáció eljárása nem kezdődhetett meg az alap-jogiaktus módosításának elfogadását, azaz [2017. december 29]-ét megelőzően. 
            
            
               Másrészről, amint a felhatalmazáson alapuló jogi aktus módosításának elfogadásához vezető eljárás megkezdődik, nagyon fontos, hogy azt a lehető legnagyobb gondossággal végezzék, a következő okok miatt:
            
            
               Az alap-jogiaktus módosítása bevezette annak lehetőségét, hogy a tagállamok felülvizsgálják a termeléstől függő önkéntes támogatási határozataikat. Az első ilyen felülvizsgálat a 2019. igénylési évre vonatkozhat, feltéve, hogy az érintett tagállamok 2018. augusztus 1-jéig bejelentik határozataikat. Az e jövőbeni (és az utána következő) felülvizsgálatokhoz szükséges jogbiztonság megteremtése érdekében fontos, hogy a felhatalmazáson alapuló jogi aktus módosítása ezen időpont előtt a lehető leghamarabb hatályba lépjen.
            
            
               A felhatalmazáson alapuló jogi aktus módosításai az alap-jogiaktus 2015. igénylési évtől alkalmazandó pontosításainak következményei. A termeléstől függő támogatás folyamatban lévő végrehajtásának jogbiztonsága érdekében valamennyi félnek (tagállamok, mezőgazdasági termelők stb.) ismernie kell az alkalmazandó (pontosított) szabályokat. Ezért ennek a módosító jogi aktusnak az elfogadását késedelem nélkül biztosítani kell.
            
            
               A kenderre vonatkozó módosított szabályokat csak abban az esetben lehet eredményesen alkalmazni a 2018. igénylési évtől, ha a módosító jogszabály közzététele az igénylési évben elég korán megtörténik (azaz a mezőgazdasági termelők azt időben figyelembe vehetik a támogatási kérelmükben a május–júniusi határidő előtt).
            
            
               A termeléstől függő önkéntes támogatásra vonatkozó módosítás ezért csak az alap-jogiaktus által bevezetett pontosítások kiigazítását jelenti. Az alkalmazandó szabályok lényegi módosítása túlmutatna e módosító jogi aktus célján. Ezért a nyilvános konzultáció hozzáadott értéke nem egyértelmű. 
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               3.1.Termeléstől függő önkéntes támogatás
            
            
               Az alap-jogiaktusban a termeléstől függő önkéntes támogatásra alkalmazandó szabályok egyértelművé tételéhez a felhatalmazáson alapuló jogi aktus következő módosításaira van szükség:
            
            
               (1)Egyes rendelkezések kodifikálása és/vagy összehangolása: Az alapjogi-aktus módosítását követően bizonyos, arra való bizonyos hivatkozásokat, valamint egyes terminusokat naprakésszé kell tenni. Helyénvaló továbbá figyelembe venni a nehézség meghatározására vonatkozó egyértelmű szabályokat, valamint ennek megfelelően kiigazítani a támogatások halmozására vonatkozó szabályok meghatározását. 
            
            
               (2)Előzetes tájékoztatás: A támogatási határozatok Bizottság felé történő bejelentésére vonatkozó bizonyos tagállami kötelezettségeket egyszerűsíteni lehet. 
            
            
               Mivel az alap-jogiaktusban szereplő pontosítás a 2015. igénylési évtől alkalmazandó, a felhatalmazáson alapuló jogi aktus megfelelő módosítását is hasonló visszamenőleges hatállyal kell alkalmazni, kivéve a támogatások halmozósának meghatározását a jogbiztonság érdekében.
            
            
               3.2.Kender
            
            
               A 639/2014/EU felhatalmazáson alapuló rendelet 9. cikke (1) bekezdésének módosítása javasolt annak érdekében, hogy a 2008/62/EK bizottsági irányelv
                  6
                szerint genetikai anyagnak minősített kenderfajták vetőmagjai felhasználhatók legyenek a közvetlen kifizetésekre jogosult területeken.
            
            
               Ez a módosítás 2018. január 1-jétől lenne alkalmazandó.
            
            
               4.KÖLTSÉGVETÉSI VONZATOK
            
            
               4.1.Termeléstől függő önkéntes támogatás 
            
            
               Nincs
            
            
               4.2.Kender
            
            
               Nincs
            
         
         
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2018.2.28.)
            
            
               a 639/2014/EU felhatalmazáson alapuló rendeletnek a kender alaptámogatási rendszer keretében történő támogatására vonatkozó támogathatósági kritériumok, valamint a termeléstől függő önkéntes támogatásra vonatkozó egyes követelmények tekintetében történő módosításáról
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről szóló, 2013. december 17-i 1307/2013/EU európai parlamenti és tanácsi rendeletre
                  7
                és különösen annak 35. cikke (3) bekezdésére, 52. cikke (9) bekezdésére, valamint 67. cikke (1) és (2) bekezdésére,
            
            
               mivel:
            
            
               (1)A 639/2014/EU felhatalmazáson alapuló bizottsági rendelet
                  8
                9. cikkének (1) bekezdése előírja, hogy a kender termeléséhez használt vetőmagnak a 2002/57/EK tanácsi irányelvnek
                  9
                megfelelően minősített vetőmagnak kell lennie. A 2008/62/EK bizottsági irányelv
                  10
                azonban genetikai anyagok fajtáinak esetében a kendervetőmagok alternatív minősítéséről rendelkezik. Ezért helyénvaló a 639/2014/EU felhatalmazáson alapuló rendelet 9. cikkének (1) bekezdésében hivatkozni az említett irányelvre.
            
            
               (2)Az 1307/2013/EU rendelet 52. cikke értelmében a tagállamok a rendelet IV. címének 1. fejezetében és a 639/2014/EU felhatalmazáson alapuló rendeletben megállapított feltételekkel termeléstől függő támogatást nyújthatnak a mezőgazdasági termelők részére. 
            
            
               (3)Az 1307/2013/EU rendelet 52. cikkét az (EU) 2017/2393 európai parlamenti és tanácsi rendelet
                  11
                módosította annak érdekében, hogy a termeléstől függő önkéntes támogatás termeléskorlátozó jellege tekintetében egyértelműbb legyen a tagállamok felelőssége. Ezért a 639/2014/EU felhatalmazáson alapuló rendelet 5. fejezetének 1. szakaszában és 67. cikkében, valamint az említett rendelet I. mellékletében használt terminológiát össze kell hangolni az 1307/2013/EU rendelet 52. cikkének új szövegével. Az 1307/2013/EU rendelet 53. cikkének alkalmazása során szerzett tapasztalatok alapján helyénvaló a tagállamok által a 639/2014/EU felhatalmazáson alapuló rendelet I. mellékletével összhangban a Bizottságnak benyújtandó információk tartalmának aktualizálása is.
            
            
               (4)Az 1307/2013/EU rendelet 52. cikkének (3) bekezdésével összhangban a termeléstől függő önkéntes támogatás csak olyan ágazatoknak vagy régióknak nyújtható, amelyekben bizonyos gazdálkodási típusok vagy meghatározott mezőgazdasági ágazatok nehézségekkel küzdenek. A 639/2014/EU felhatalmazáson alapuló rendelet 52. cikkének (3) bekezdése értelmében akkor tekinthető úgy, hogy bizonyos gazdálkodási típusok vagy meghatározott mezőgazdasági ágazatok nehézségekkel küzdenek, ha fennáll a termelés beszüntetésének vagy visszaesésének veszélye. A termeléstől függő önkéntes támogatás termeléskorlátozó jellege tekintetében a tagállamok felelősségének egyértelműbb meghatározása következtében ez a korlátozás nem indokolt. A 639/2014/EU felhatalmazáson alapuló rendelet 52. cikkének (3) bekezdését ezért törölni kell. Helyénvaló továbbá naprakésszé tenni a támogatások halmozásának az említett rendelet 54. cikkének (3) bekezdése szerinti tilalmát.
            
            
               (5)A 639/2014/EU felhatalmazáson alapuló rendeletet ezért ennek megfelelően módosítani kell.
            
            
               (6)Mivel az 1307/2013/EU rendelet 52. cikke (5) bekezdésének törlése és az említett rendelet 52. cikke (6) bekezdésének az (EU) 2017/2393 rendelet általi átfogalmazása 2015. január 1-jétől alkalmazandó, helyénvaló, hogy a 639/2014/EU felhatalmazáson alapuló rendelet ennek megfelelő módosításai is a 2014. naptári évet követő naptári évekre vonatkozó támogatási kérelmekre legyenek alkalmazandók, a támogatások halmozására vonatkozó rendelkezés kivételével. A jogbiztonság érdekében a támogatások halmozását továbbra is a termeléstől függő támogatási intézkedések, illetve más uniós intézkedések és vonatkozó szakpolitikák célkitűzéseinek összehasonlítása alapján kell meghatározni. E tekintetben a termeléstől függő önkéntes támogatás céljának a jelenlegi termelési szint fenntartását kell tekinteni az 1307/2013/EU rendelet 52. cikkének (5) bekezdésével összhangban, az (EU) 2017/2393 rendelettel történő módosítását megelőzően. A 639/2014/EU felhatalmazáson alapuló rendelet 54. cikke (3) bekezdésének módosítását ezért a 2019. naptári évre és az azt követő naptári évekre vonatkozó támogatási kérelmekre kell alkalmazni.
            
            
               (7)A kendermag-minősítésre vonatkozó új rendelkezés tekintetében helyénvaló, hogy a 2018. naptári évre és az azt követő naptári évekre vonatkozó támogatási kérelmekre legyen alkalmazandó,
            
            
            
               ELFOGADTA EZT A RENDELETET:
            
            
               1. cikk
                  A 639/2014/EU felhatalmazáson alapuló rendelet módosítása
            
            
               A 639/2014/EU felhatalmazáson alapuló rendelet a következőképpen módosul: 
            
            
               1. A 9. cikk (1) bekezdésének helyébe a következő szöveg lép: 
            
         
         
            
               „(1) Az 1307/2013/EU rendelet 32. cikke (6) bekezdésének alkalmazásában a kendertermesztésre használt területek támogathatóságának feltétele, hogy a támogatás tárgyévében március 15-én érvényben lévő, a 2002/53/EK tanácsi irányelv* 17. cikkének megfelelően közzétett „Mezőgazdasági Növényfajok Közös Fajtajegyzékében” felsorolt fajták vetőmagjait használják. A genetikai anyagok esetében a vetőmagnak a 2002/57/EK tanácsi irányelvnek** vagy a 2008/62/EK bizottsági irányelv*** 10. cikkének megfelelően minősített vetőmagnak kell lennie.
            
            
               * A Tanács 2002/53/EK irányelve (2002. június 13.) a mezőgazdasági növényfajok közös fajtajegyzékéről (HL L 193., 2002.7.20., 1. o.).
            
            
               ** A Tanács 2002/57/EK irányelve (2002. június 13.) az olaj- és rostnövények vetőmagjának forgalmazásáról (HL L 193., 2002.7.20., 74. o.).
            
            
               *** A Bizottság 2008/62/EK irányelve (2008. június 20.) a helyi és a regionális feltételekhez természetes módon alkalmazkodott, és génerózió által veszélyeztetett mezőgazdasági honos fajok és fajták elfogadása, és ezen honos fajok és fajták vetőmagjának, valamint vetőburgonyájának forgalmazása esetében alkalmazható eltérésekről (HL L 162., 2008.6.21., 13. o.).”
            
            
               2. Az 52. cikk (3) bekezdését el kell hagyni.
            
            
            
               3. Az 53. cikk (2) bekezdésének harmadik albekezdése helyébe a következő szöveg lép:
            
            
               „Az 1307/2013/EU rendelet 52. cikke (6) bekezdésének sérelme nélkül az e bekezdés második albekezdésében említett, egységre vetített támogatási összeget illetően a tagállamok dönthetnek úgy, hogy modulált, egységre vetített összegeket alkalmaznak a mezőgazdasági termelők bizonyos kategóriái tekintetében vagy a mezőgazdasági üzemek szintjén abból a célból, hogy figyelembe vegyék a termelési struktúrák méretgazdaságosságát a megcélzott gazdálkodási típus esetében vagy a megcélzott mezőgazdasági ágazatban, vagy – ha az intézkedés egy régióra vagy egy egész ágazatra irányul – az érintett régióban vagy ágazatban. E rendelet 67. cikkének (1) bekezdése értelemszerűen alkalmazandó az ilyen döntésekről szóló értesítésekre.” 
            
            
            
               4. Az 53a. cikk (2) és (3) bekezdése helyébe a következő szöveg lép:
            
            
               „(2) Amennyiben az adott igénylési évben a termeléstől függő önkéntes támogatás keretében hozott intézkedés alapján támogatható terület vagy állatlétszám eléri vagy meghaladja az 1307/2013/EU rendelet 52. cikke (6) bekezdésében említett és az e rendelet I. melléklete 3. pontjának j) alpontja szerint bejelentett mennyiségi határértéket, a támogatási intézkedés javára nem csoportosíthatók át források más támogatási intézkedés(ek)től.
            
            
            
               (3) Amennyiben a termeléstől függő önkéntes támogatás keretében hozott intézkedés alapján támogatható terület vagy állatlétszám alacsonyabb az 1307/2013/EU rendelet 52. cikke (6) bekezdésében említett és az e rendelet I. melléklete 3. pontjának j) alpontja szerint bejelentett mennyiségi határértéknél, a forrásátcsoportosítás nem eredményezheti azt, hogy az egységre vetített összeg alacsonyabb lesz, mint az említett melléklet 3. pontjának i) alpontja szerint bejelentett és az 1307/2013/EU rendelet 52. cikke (6) bekezdésében említett, a finanszírozás vonatkozásában rögzített összeg és a mennyiségi határérték aránya.”;
            
            
            
               5. Az 54. cikk (3) bekezdése helyébe a következő szöveg lép:
            
            
               „(3) Ha egy bizonyos termeléstől függő támogatási intézkedés szerinti támogatás más termeléstől függő támogatási intézkedés vagy más uniós intézkedések és szakpolitikák keretében végrehajtott intézkedés értelmében is odaítélhető, a tagállamok gondoskodnak arról, hogy az érintett termelő az 1307/2013/EU rendelet 52. cikke (3) bekezdésében említett, ugyanazon nehézség leküzdésére irányuló és az adott termeléstől függő támogatási intézkedés tekintetében meghatározott támogatást az említett rendelkezés szerinti ágazatonként, régiónként, meghatározott gazdálkodási típusonként vagy mezőgazdasági ágazatonként csak egyetlen ilyen intézkedés vonatkozásában kapja meg.”;
            
            
            
               6. A 67. cikk (3) bekezdésének c) pontja helyébe a következő szöveg lép:
            
            
               „c) mindegyik érintett intézkedés vonatkozásában azok az indokok, amelyek alátámasztják, hogy az átcsoportosítás összhangban van az 1307/2013/EU rendelet 52. cikkének (6) bekezdésében említett rendszer termeléskorlátozó jellegével, és hogy az említett rendelet 54. cikke és e cikk (1) és (2) bekezdése szerint a Bizottságnak bejelentett támogatási intézkedések nem vesztik érvényüket.”;
            
            
         
         
            
               7. Az I. melléklet helyébe e rendelet mellékletének szövege lép.
            
            
            
               2. cikk 
                  Hatálybalépés és alkalmazás
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Az 1. cikk 2., 3., 4., 6. és 7. pontját a 2014. naptári év utáni naptári évekhez kapcsolódó támogatási kérelmek vonatkozásában kell alkalmazni. 
            
            
               Az 1. cikk 1. pontját a 2018. naptári év és az azutáni naptári évekhez kapcsolódó támogatási kérelmek vonatkozásában kell alkalmazni.
            
            
               Az 5. cikk 1. pontját a 2019. naptári év és az azutáni naptári évekhez kapcsolódó támogatási kérelmek vonatkozásában kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2018.2.28.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        A Bizottság 639/2014/EU felhatalmazáson alapuló rendelete (2014. március 11.) a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról szóló 1307/2013/EU európai parlamenti és tanácsi rendelet kiegészítéséről és X. mellékletének módosításáról (HL L 181., 2014.6.20., 1. o.).
               
               
                  
                     (2)
                  
                        Az Európai Parlament és a Tanács 1307/2013/EU rendelete (2013. december 17.) a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).
               
               
                  
                     (3)
                  
                        Az Európai Parlament és a Tanács (EU) 2017/2393 rendelete (2017. december 13.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1305/2013/EU, a közös agrárpolitika finanszírozásáról, irányításáról és monitoringjáról szóló 1306/2013/EU, a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról szóló 1307/2013/EU, a mezőgazdasági termékpiacok közös szervezésének létrehozásáról szóló 1308/2013/EU és az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról szóló 652/2014/EU rendelet módosításáról [teljes cím] (HL L 350., 2017.12.29., 15. o.)
               
               
                  
                     (4)
                  
                        A Bizottság 2008/62/EK irányelve (2008. június 20.) a helyi és a regionális feltételekhez természetes módon alkalmazkodott, és génerózió által veszélyeztetett mezőgazdasági honos fajok és fajták elfogadása, és ezen honos fajok és fajták vetőmagjának, valamint vetőburgonyájának forgalmazása esetében alkalmazható eltérésekről (HL L 162., 2008.6.21., 13. o.).
               
               
                  
                     (5)
                  
                        Az egyetlen lényegi változtatás arra az időpontra vonatkozik, amelytől a 639/2014/EU felhatalmazáson alapuló bizottsági rendelet 54. cikke (3) bekezdésének (a támogatások halmozása) módosítása alkalmazandó.
               
               
                  
                     (6)
                  
                        A Bizottság 2008/62/EK irányelve (2008. június 20.) a helyi és a regionális feltételekhez természetes módon alkalmazkodott, és génerózió által veszélyeztetett mezőgazdasági honos fajok és fajták elfogadása, és ezen honos fajok és fajták vetőmagjának, valamint vetőburgonyájának forgalmazása esetében alkalmazható eltérésekről (HL L 162., 2008.6.21., 13. o.).
               
               
                  
                     (7)
                  
                        HL L 347., 2013.12.20., 608. o.
               
               
                  
                     (8)
                  
                        A Bizottság 639/2014/EU felhatalmazáson alapuló rendelete (2014. március 11.) a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról szóló 1307/2013/EU európai parlamenti és tanácsi rendelet kiegészítéséről és X. mellékletének módosításáról (HL L 181., 2014.6.20., 1. o.).
               
               
                  
                     (9)
                  
                        A Tanács 2002/57/EK irányelve (2002. június 13.) az olaj- és rostnövények vetőmagjának forgalmazásáról (HL L 193., 2002.7.20., 74. o.).
               
               
                  
                     (10)
                  
                        A Bizottság 2008/62/EK irányelve (2008. június 20.) a helyi és a regionális feltételekhez természetes módon alkalmazkodott, és génerózió által veszélyeztetett mezőgazdasági honos fajok és fajták elfogadása, és ezen honos fajok és fajták vetőmagjának, valamint vetőburgonyájának forgalmazása esetében alkalmazható eltérésekről (HL L 162., 2008.6.21., 13. o.).
               
               
                  
                     (11)
                  
                        Az Európai Parlament és a Tanács (EU) 2017/2393 rendelete (2017. december 13.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1305/2013/EU, a közös agrárpolitika finanszírozásáról, irányításáról és monitoringjáról szóló 1306/2013/EU, a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról szóló 1307/2013/EU, a mezőgazdasági termékpiacok közös szervezésének létrehozásáról szóló 1308/2013/EU és az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról szóló 652/2014/EU rendelet módosításáról (HL L 350., 2017.12.29., 15. o.).
               
            
      
    ---documentbreak--- 
      
         
         
            
               MELLÉKLET
            
            
            
            
               „I. MELLÉKLET
            
            
               A 67. cikk (1) bekezdése szerint a Bizottságnak benyújtandó tájékoztatás tartalma
            
            
               Az információ tartalmazza: 
            
            
               1. az 1307/2013/EU rendelet 53. cikkében említett nemzeti felső összeghatár százalékos arányát minden évre, 2020-ig;
            
            
               2. az egyes támogatási intézkedések címét; 
            
            
               3. az egyes támogatási intézkedések leírását, beleértve legalább a következőket: 
            
            
               a) a megcélzott régió vagy ágazat;
            
            
               b) a kiválasztott konkrét gazdálkodási típusok és/vagy konkrét mezőgazdasági ágazatok, valamint a tapasztalt nehézségek ismertetése és – adott esetben – a tagállamok által a régiók meghatározására vonatkozóan rögzített, az e rendelet 52. cikkének (1) bekezdésében említett kritériumok;
            
            
               c) a kapcsolódó gazdasági, társadalmi vagy környezeti jelentőség leírása;
            
            
               d) az 1307/2013/EU rendelet 52. cikkének (4) bekezdésében megállapított eltérés végrehajtása;
            
            
               e) az intézkedés időtartama;
            
            
               f) az alkalmazandó jogosultsági feltételek; 
            
            
               g) az e rendelet 53. cikke (2) bekezdésének harmadik albekezdését alkalmazó tagállamok esetében az említett albekezdés szerinti modulált, egységre vetített összegek megállapítására alkalmazott kritériumok;
            
            
               h) a támogatás egységre vetített, az e rendelet 53. cikke (2) bekezdése harmadik albekezdésének megfelelően kiszámított becsült összege(i); 
            
            
               i) a finanszírozás vonatkozásában rögzített összeg;
            
            
               j) az 1307/2013/EU rendelet 52. cikkének (6) bekezdésével összhangban rögzített területek és terméshozamok vagy állatlétszám; 
            
         
         
            
               k) adott esetben az e rendelet 53. cikkének (3) bekezdésében említett olajos magvakra vonatkozó támogatás felhasználása céljából rögzített maximális terület;
            
            
               l) bármilyen meglévő, a termeléstől függő támogatás felhasználása szerinti régióban vagy ágazatban végrehajtott, más uniós támogatási programok keretében vagy állami támogatás révén finanszírozott intézkedés keretében hozott intézkedés, valamint – adott esetben – azok a kritériumok és adminisztratív szabályok, amelyek biztosítják, hogy az 1307/2013/EU rendelet 52. cikkének (3) bekezdésében említett, ugyanazon nehézség leküzdésére irányuló támogatást az említett rendelet 52. cikkének (9) bekezdésével összhangban ne ítéljék oda más uniós támogatási programok keretében;
            
            
               4. adott esetben a megcélzott régió vagy ágazat sajátos helyzetének, valamint a konkrét gazdálkodási típusok, illetve meghatározott mezőgazdasági ágazatok sajátos jellemzőinek részletes leírását, amelyek miatt az 1307/2013/EU rendelet 53. cikkének (1) bekezdésében említett százalékérték elégtelen a feltárt nehézségek kezeléséhez, és amelyek indokolják az említett rendelet 54. cikkének (2) bekezdése szerinti magasabb támogatási szintet; 
            
            
               5. adott esetben annak bizonyítását, hogy az 1307/2013/EU rendelet 55. cikke (1) bekezdésének a), b), c) vagy d) pontjában említett szükségletek egyike fennáll.”